*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*130. számú előterjesztés*

Bátaszék Város Önkormányzat Képviselő-testületének 2018. május 30-án

16,00 órakor megtartandó ülésére

*a 2017. évi belső ellenőrzésről készített jelentés megvitatása*

|  |
| --- |
| **Előterjesztő:** Dr. Bozsolik Róbert polgármester  **Készítette** : Dr. Kádár Andrásné belső ellenőr    **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  PG Bizottság: 2018. 05. 29. |

**Tisztelt Képviselő-testület!**

A képviselő-testület a 2016. december 14-i ülésén, a 307/2016.(XII.14.) önk.-i határozatával a belső ellenőrzési feladatok Alisca Comp Kft-vel történő ellátásáról döntött, valamint az önkormányzatra vonatkozó 2017. évi belső ellenőrzési tervet jóváhagyta, melynek keretében az alábbi három téma vizsgálatát határozta meg:

1. **Az önkormányzat 2016. évi központi költségvetésből származó támogatásai vizsgálata** (igénylés, felhasználás, támogatások elszámolásának jogszerűsége, alátámasztó dokumentumok vizsgálata)

Ellenőrizendő szervezeti egység: Mikrotérségi Óvoda és Bölcsőde

1. **Az önkormányzat társulásban ellátott feladatai pénzügyi elszámolásainak vizsgálata**

Ellenőrizendő szervezeti egységek:

* Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás
* Mikrotérségi Óvoda és Bölcsőde Intézmény-fenntartó Társulása
* Bátaszéki Közös Önkormányzati Hivatal

1. **Bátaszék Város Önkormányzat tulajdonában lévő gépjárművek használatának vizsgálata** (menetokmányok, üzemanyag-felhasználás, futott km-ek, stb.)

Ellenőrizendő szervezeti egységek: Bátaszéki Közös Önkormányzati Hivatal, illetve az önkormányzat

A fenti témák ellenőrzését Dr. Kádár Andrásné belső ellenőr a belső ellenőrzési terv alapján 2017. november 13-tól 23-ig elvégezte.

A témák ellenőrzése kapcsán készített jelentések az alábbi összegző megállapításokat tartalmazzák:

Az 1. téma ellenőrzésével kapcsolatos főbb megállapítások az alábbiak:

Bátaszék Város Önkormányzat 2016. évi központi költségvetésből származó, óvodai feladatellátáshoz kapcsolódó támogatásaielszámolása a statisztikai adatokra és az azt megalapozó tanügyi okmányokra**,** analitikus nyilvántartásokra épült**.**

A támogatások elszámolásánál a 2016. évi költségvetési törvényben, valamint a feladatellátásra vonatkozó jogszabályokban meghatározott feltételeket, az adatszolgáltatási, elszámolási határidőket teljesítették.

A Közös Hivatal és az intézmény által készített kimutatások, belső használatra alkalmazott táblázatok a támogatások elszámolása vizsgálatához jelentős segítséget nyújtottak. Az intézményre vonatkozó óvodai támogatás igénylésének és elszámolásának rendje átlátható, a folyamat utólag is nyomon követhető.

Az Önkormányzat részéről is gondoskodnak az elszámolást alátámasztó nyilvántartások, dokumentumok folyamatba épített előzetes és utólagos és vezetői ellenőrzéséről.

Az Önkormányzat és az intézmények költségvetési beszámolói adatait megvizsgálva megállapítható, hogy 2016. évben a támogatásokhoz köthető kormányzati funkciókon elszámolt bevételek és kiadások összegei azt igazolták, hogy **az önkormányzatot, és az intézményi tevékenységeket megillető állami támogatásokat teljes mértékben, és csakis a központilag meghatározott területekre használták fel az előírt módon.**

A 2. téma ellenőrzésével kapcsolatos főbb megállapítások az alábbiak:

A Bátaszék és környéke önkormányzatok által létrehozott közös intézményfenntartó társulások keretet adnak arra, hogy a takarékosabb és színvonalasabb társult feladatellátás megvalósuljon azokon a településeken is, amelyek önállóan vagy gazdaságosan nem képesek ellátni feladataikat.

A feladatellátással megbízott szervezetek a Társulási megállapodások értelmében teljesítették tevékenységükre vonatkozó beszámolási kötelezettségüket**.**

A közösen ellátott tevékenységekről készített írásos beszámolók szakmai jellegű kérdések mellett tartalmaztak információkat a támogatás pénzügyi elszámolásáról is, amelynek alapján egyértelműen ellenőrizhető volt a támogatás cél szerinti felhasználása.

A 2016. évi elszámolás szerinti adatokat egyeztetés után a társult önkormányzatok kölcsönösen elfogadták, az indokolt különbözeteket pénzügyileg rendezték.

Bátaszék város gesztorságával működő társulások átalakulásával kapcsolatos döntések, és az újrafogalmazott megállapodások megfelelnek a Magyarország helyi önkormányzatairól szóló 2011. évi CLXXXIX. törvény előírásainak.

A Közös Hivatalban a társulásonkénti elkülönített elemi költségvetési tervezési, beszámolási és számviteli nyilvántartási kötelezettséget, valamint az adatszolgáltatási kötelezettséget szakszerűen teljesítik. A társulások pénzügyi, gazdálkodási, számviteli szabályozását, a Bátaszék Város Önkormányzat szabályzatainak hatálya kiterjesztésével, szabályosan megoldották.

**A jogszabályi előírások alapján szükséges a Közös Hivatal tervezési és beszámolási szabályzatában a társulások, illetve a fenntartott intézmények vonatkozásában a tervezési, gazdálkodási, beszámolási tevékenységhez kapcsolódó, a társult önkormányzatokat is érintő feladatokat és kötelezettségeket egyértelműen meghatározni.**

A 3. téma ellenőrzésével kapcsolatos főbb megállapítások az alábbiak:

Bátaszék Város Önkormányzatának tulajdonában álló gépjárművek használatával és üzemeltetésével kapcsolatos szabályozás hiányossága, hogy az nem általában az önkormányzat tulajdonában lévő gépjárművekre terjed ki, csak meghatározottan a két kis buszra. A szintén az Önkormányzat tulajdonában lévő, 2014. november 8-án üzembe helyezett Skoda Octavia személygépkocsi üzemeltetésére vonatkozó szabályokat nem rögzítették.

A szabályozás ebben a formában nem felel meg az államháztartásról szóló törvény végrehajtásáról szóló 368/2011. (XII. 31.) Korm. rendelet 13. § (2) bekezdés f) pontjában foglaltaknak, azt szükséges az Önkormányzat tulajdonában lévő valamennyi gépjárművére kiterjeszteni.

Amennyiben a szabályozásból hiányzó személygépkocsi használata a polgármesteri tevékenységgel is összefüggő kérdéseket érint, felvetődik azon szabályoknak a Képviselő-testület jogkörében való jóváhagyása.

A fogyasztás terén előforduló túllépés esetén megteendő kötelező intézkedést nem írnak elő, nem rendelkeznek a megtakarítás sorsáról.

**Javaslatok:**

**1. Figyelemmel az ellenőrzés alkalmával tett megállapításokra is, intézkedjenek a szabályzat felülvizsgálatára módosítására.**

**2. A szabályzatban foglalt előírásoknak megfelelően a fogyasztási norma és a tényleges felhasználás közötti eltérések kezelését realizálják.**

**3. Szabályozzák a gépjárművek magáncélú használatára vonatkozó költségtérítés megállapításának rendjét az Ávr. előírásainak megfelelően az önköltség számítási szabályzatban.**

**4. A folyamatba épített, előzetes és utólagos vezetői ellenőrzés terjedjen ki a gépjármű használattal kapcsolatos szabályok betartására.**

**5. Kezdeményezzék az önkormányzati gépjárművek műszaki felülvizsgálatát, illetve a szakműhely általi fogyasztási normák meghatározását, pontosítását.**

A belső ellenőraz **1. téma** tekintetében nem állapított meg hiányosságot, így nem tett javaslatot sem.

A **2. téma** vonatkozásában a belső ellenőr javasolja a tervezési és beszámolási szabályzat kiegészítését, melynek módosítását 2018. augusztus 31-ig elvégezzük.

A **3. téma** tekintetében megállapított javaslatokat fentiek szerint részletesen kiemeltük, és azokat az alábbi intézkedésekkel orvosoljuk:

1. gépjárművek használatával és üzemeltetésével kapcsolatos utasítás módosítása 2018. augusztus 31-ig,
2. a fogyasztás terén előforduló túllépés, illetve megtakarítás sorsáról az utasításban rendelkezünk,
3. gépjárművek magáncélú használatára vonatkozó költségtérítés megállapításának rendjéről a szabályzatban rendelkezünk,
4. a vezetői ellenőrzéseket kiterjesztjük,
5. a gépjárművek műszaki felülvizsgálatát és a fogyasztási normák meghatározását kezdeményezzük.

Mindezek alapján javasoljuk az alábbi intézkedési terv elfogadását:

**H a t á r o z a t i j a v a s l a t :**

**a 2017. évi lefolytatott belső ellenőrzési jelentés megállapításaira készített Intézkedési Terv elfogadására**

Bátaszék város Önkormányzat Képviselő-testülete *Magyarország helyi önkormányzatairól szóló 2013. évi CLXXXIX. törvény 119. §-ában* foglaltak alapján a 2017. évben elvégzett belső ellenőrzésről készült jelentéseket megismerte, az abban tett megállapításokat tudomásul veszi, az ellenőrzési jelentésekben megfogalmazott hiányosságok kiküszöbölésére vonatkozó Intézkedési Tervet a határozat melléklete szerinti tartalommal jóváhagyja.

*Határidő:* 2018. augusztus 31.

*Felelős:* Dr. Bozsolik Róbert polgármester

Kondriczné dr. Varga Erzsébet jegyző

(az Intézkedési Terv végrehajtásáért)

*Határozatról értesül*: belső ellenőr

Bátaszéki KÖH pénzügyi iroda

irattár

*melléklet*

**Intézkedési terv**

a 2017. évi belső ellenőrzése során megállapított hiányosságok kiküszöbölésére [[1]](#footnote-1)

1. **A Bátaszéki Közös Önkormányzati Hivatal tervezési és beszámolási szabályzatának kiegészítése** a társulások, illetve a fenntartott intézmények vonatkozásában a tervezési, gazdálkodási, beszámolási tevékenységhez kapcsolódó, a társult önkormányzatokat is érintő feladatokkal és kötelezettségekkel

Határidő: 2018. augusztus 31.

Felelős: Kondriczné dr. Varga Erzsébet jegyző

1. **Bátaszék Város Önkormányzatának tulajdonában álló közösségi buszok használatának és üzemeltetésének szabályairól szóló utasítás módosítása**

Határidő: 2018. augusztus 31.

Felelős: Kondriczné dr. Varga Erzsébet jegyző

1. **Skoda Octavia személygépkocsi üzemeltetésére vonatkozó szabályzat megalkotása**

Határidő: 2018. augusztus 31.

Felelős: Kondriczné dr. Varga Erzsébet jegyző

1. **önköltség számítási szabályzat módosítása**

Határidő: 2018. augusztus 31.

Felelős: Kondriczné dr. Varga Erzsébet jegyző

1. **a folyamatba épített, előzetes és utólagos vezetői ellenőrzés kiterjesztése a gépjármű használattal kapcsolatos szabályok betartására**

Határidő: folyamatos

Felelős: Kondriczné dr. Varga Erzsébet jegyző

1. **az önkormányzati gépjárművek műszaki felülvizsgálatának, illetve a szakműhely általi fogyasztási normák meghatározásának, pontosításának elvégzése**

Határidő: 2018. szeptember 30.

Felelős: Dr. Bozsolik Róbert polgármester

1. a 2015. évi szakértői ellenőrzési tervet a képviselő-testület a …./2015.(VI.24) önk.-i határozattal fogadta el. [↑](#footnote-ref-1)